Up-2304/07, U-I-194-07
Natisni
Opravilna št.:
Up-2304/07, U-I-194-07
Datum odločitve:
12. 5. 2009
ECLI:
ECLI:SI:USRS:2009:Up.2304.07
Akt:
Ustavna pritožba zoper sklep Višjega sodišča v Ljubljani št. I Kp 1586/2006 z dne 12. 4. 2007 v zvezi s sklepom Okrožnega sodišča v Kranju št. Ks 241/2005 z dne 9. 11. 2005 

Zakon o kazenskem postopku (Uradni list RS, št. 96/04 – ur. p. b.) (ZKP), 498.a čl.
Izrek:
Ustavna pritožba zoper sklep Višjega sodišča v Ljubljani št. I Kp 1586/2006 z dne 12. 4. 2007 v zvezi s sklepom Okrožnega sodišča v Kranju št. Ks 241/2005 z dne 9. 11. 2005 se zavrže.

Pobuda za začetek postopka za oceno ustavnosti 498.a člena Zakona o kazenskem postopku (Uradni list RS, št. 96/04 – ur. p. b.) se zavrže.
Evidenčni stavek:
Če morebitna ugoditev ustavni pritožbi ne bi mogla izboljšati pritožnikovega pravnega položaja,  jo Ustavno sodišče zavrže.
Ker je pravni interes za odločitev o pobudi za oceno ustavnosti izpodbijane določbe Zakona o kazenskem postopku temeljil na ustavni pritožbi, ki jo je Ustavno sodišče zavrglo, pobudnik ne izkazuje več pravnega interesa za oceno ustavnosti.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 25.3, 55.b.1.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Janez Tobias
Datum vloge:
22. 6. 2007
Vrsta odločitve:
sklep
Vrsta rešitve:
zavrženje
Dokument:
US28721
Dokument v PDF obliki:
Up-2304-07, U-I-194-07.pdf
79 KB
Prenesite datoteko
Up-2304/07-10
U-I-194/07-10
12. 5. 2009
SKLEP
Ustavno sodišče je v postopku za preizkus ustavne pritožbe in pobude Janeza Tobiasa, ki ga zastopa Odvetniška družba Čeferin, o. p., d. n. o., Grosuplje, na seji 12. maja 2009
sklenilo:
1. Ustavna pritožba zoper sklep Višjega sodišča v Ljubljani št. I Kp 1586/2006 z dne 12. 4. 2007 v zvezi s sklepom Okrožnega sodišča v Kranju št. Ks 241/2005 z dne 9. 11. 2005 se zavrže.
2. Pobuda za začetek postopka za oceno ustavnosti 498.a člena Zakona o kazenskem postopku (Uradni list RS, št. 96/04 – ur. p. b.) se zavrže.
Obrazložitev
1. V kazenskem postopku, ki je tekel zoper pritožnika, je Okrožno sodišče v Kranju na podlagi 498.a člena Zakona o kazenskem postopku (v nadaljevanju ZKP) odvzelo sredstva na nerezidentnem računu podjetja Gema Ltd. London in na nerezidentnem računu podjetja CTZ Consultants Ltd., London. Z ustavno pritožbo pritožnik izpodbija pravnomočno odločitev o odvzemu denarnih sredstev in pri tem zatrjuje kršitve 22., 23., 25., 27., 28., 29. in 33. člena Ustave. Hkrati z ustavno pritožbo vlaga tudi pobudo za začetek postopka za oceno ustavnosti in zakonitosti 498.a člena ZKP.
2. Sodišče je v postopku odvzelo sredstva podjetju Gema Ltd. London in podjetju CTZ Consultants Ltd., London in ne pritožniku. Glede na navedeno je Ustavno sodišče ustavno pritožbo zavrglo, ker pritožnik ne izkazuje pravnega interesa za odločitev Ustavnega sodišča.
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma njegov pravni položaj.
4. Pobudnikov pravni interes za oceno ustavnosti izpodbijanih zakonskih določb je temeljil na vloženi ustavni pritožbi. Ker za obravnavanje ustavne pritožbe niso izpolnjene procesne predpostavke, pobudnik z njo ne more izkazati pravnega interesa. Pobudnik tudi ne pojasni, na kakšen način bi sicer lahko morebitna ugoditev pobudi privedla do izboljšanja njegovega pravnega položaja. Zato je Ustavno sodišče njegovo pobudo zavrglo.
5. Ustavno sodišče je ta sklep sprejelo na podlagi druge alineje prvega odstavka 55.b člena in tretjega odstavka 25. člena ZUstS v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik